stanford-oval/wikipedia huggingface dataset:
אלון דוידי
הערות שוליים

↑  רבקי גולדפינגר, עניין אישי והפעם עם אלון דוידי, באתר ערוץ 7, 16 בנובמבר 2019
↑  יונתן אוריך, ‏שדרות: אלון דוידי ניצח את הקרב על ראשות העיר,  באתר כיפה, 23 באוקטובר 2013
↑  עוזי ברוך, דוידי נגד יעלון: "אתה שר בלי ביטחון", באתר ערוץ 7, 8 באוגוסט 2014
↑  תמיר סטיינמן, ‏אחרי ההשתלחות: דוידי התנצל בפני יעלון, באתר ‏מאקו‏, 2 בספטמבר 2014
↑  סופית: ניצחון מוחץ לאלון דוידי בבחירות לראשות העיר שדרות - שדרונט, באתר www.sderonet.co.il
↑  שרי מקובר־בליקוב, ‏"כשהתרעתי, השתיקו אותי. עכשיו יש לי רק בקשה אחת: זוזו הצדה", באתר מעריב אונליין, 27 באוקטובר 2023
↑  עמית סגל, ‏התפטרות ראשונה מהכנסת - אלון דוידי מימינה חוזר לשדרות, באתר ‏מאקו‏, 5 באפריל 2021
↑  "נפתלי בנט חצה את הרוביקון", באתר ערוץ 7, 24 במרץ 2022
↑  ראו: חוק יסוד: הכנסת, תיקון מס' 12
↑  ציוץ של אלון דוידי ברשת החברתית טוויטר, 17 באפריל 2022
↑  עניין אישי והפעם עם אלון דוידי, באתר ערוץ 7, ‏2019-11-16
| --- | --- |
בקרת זהויות :  NLI: 987007343796905171  VIAF: 138149841867702840061   WorldCat (עם VIAF): 138149841867702840061
טקס פרס אמי לבידור בפריים טיים ה-68

| --- | --- |

 תאריך:  18 בספטמבר 2016 (הטקס המרכזי)  11-11 בספטמבר 2016 (טקס האמי האומנותי (אנ'))
 מיקום:  תיאטרון מיקרוסופט (אנ') שבלוס אנג'לס, קליפורניה
 מנחים:  ג'ימי קימל
 מפיק:  דון מישנר
 רשת שידור:  ABC
 זכייה במספר הפרסים הרב:  "סיפור פשע אמריקאי:המדינה נגד או ג'יי סימפסון" (5)
 מספר המועמדויות הרב:  "סיפור פשע אמריקאי:המדינה נגד או ג'יי סימפסון" (13)
 www.emmys.com
 →67 69←
טקס פרס אמי לבידור בפריים טיים ה-68 (באנגלית: 68th Primetime Emmy Awards) להענקת פרס אמי של האקדמיה האמריקאית לטלוויזיה, אומנויות ומדעים (אנ') (ATAS) למיטב תוכני הטלוויזיה ששודרו בשעות הפריים טיים של שנת 2016 נערך בתיאטרון מיקרוסופט שבלוס אנג'לס, קליפורניה, ב-18 בספטמבר 2016 באירוחה של רשת ABC.
את הטקס אירח הקומיקאי ג'ימי קימל.
טקס פרס אמי האומנותי לבידור בפריים טיים ה-69, המשלים לטקס זה, נערך בין ה-10 ל-11 בספטמבר.
זכיות ומועמדויות > תוכניות

| סדרת הקומדיה הטובה ביותר | סדרת הדרמה הטובה ביותר | מיני-סדרה הטובה ביותר |
| --- | --- | --- |
|  ויפ - HBO טרנספרנט - פריים וידאו  מומחה לכלום (אנ') - נטפליקס  משפחה מודרנית - ABC  עמק הסיליקון - HBO  קימי שמידט - נטפליקס  שחור-כזה - ABC |  משחקי הכס - HBO אחוזת דאונטון - PBS  בית הקלפים - נטפליקס  האמריקאים - FX  הומלנד - שואוטיים  מר רובוט - USA  סמוך על סול - AMC |  סיפור פשע אמריקאי:המדינה נגד או ג'יי סימפסון (אנ') – FX מנהל הלילה - AMC  פשע אמריקאי - ABC  פארגו - FX  שורשים (אנ') - ערוץ ההיסטוריה |
| תוכנית האירוח הטובה ביותר | תוכנית המערכונים הטובה ביותר | תוכנית המציאות-תחרות הטובה ביותר |
|  השבוע שעבר עם ג'ון אוליבר – HBO ג'ימי קימל לייב - ABC  זמן אמיתי עם ביל מאהר - HBO  לייט שואו עם ג'יימס קורדן (אנ') - CBS  קומיקאים במכוניות שותים קפה - קראקל (אנ')  תוכנית הלילה עם ג'ימי פאלון (אנ') - NBC |  קיי ופיל (אנ') - קומדי סנטרל בתוך איימי שומר (אנ') - קומדי סנטרל  דוקומנטרי עכשיו! (אנ') - IFC  היסטוריה שיכורה - קומדי סנטרל  פורטלנדיה - IFC  סאטרדיי נייט לייב – NBC |  The Voice - NBC אתגר הנינג'ה - CBS  המירוץ למיליון - CBS  טופ שף - בראבו  פרויקט מסלול - Lifetime  רוקדים עם כוכבים (אנ') - ABC |
סרט טלוויזיה הטוב ביותר: 
 שרלוק: הכלה המפלצתית (אנ') - PBS עד הסוף (אנ') - HBO  קונפורמיישן (אנ') - HBO  לות'ר - BBC America  A Very Murray Christmas - נטפליקס:
זכיות ומועמדויות > משחק > שחקני משנה

| שחקן המשנה הטוב ביותר בסדרת קומדיה | שחקנית המשנה הטובה ביותר בסדרת קומדיה |
| --- | --- |
 לואי אנדרסון (אנ') בתפקיד כריסטין באסקטס בסדרה באסקטס (אנ') (פרק: "פסחא בביקרספילד") - FX אנדרה בראואר בתפקיד קפטן ריי הולט בסדרה ברוקלין תשע-תשע (פרק: "רוצח האולונג") - FOX  טוני הייל (אנ') בתפקיד גארי וולש בסדרה ויפ (פרק: "השבעה") - HBO  טיטוס בורגס (אנ') בתפקיד טיטוס אנדרומדון בסדרה קימי שמידט (פרק: "קימי מוותרת!") - נטפליקס  טיי בורל בתפקיד פיל דאנפי בסדרה משפחה מודרנית (פרק: "המסיבה") - ABC  מאט וולש (אנ') בתפקיד מייק מקלינטוק בסדרה ויפ (פרק: "לנשק את אחותך") - HBO  קיגן-מייקל קי בתפקידים שונים בסדרה קי ופיל (אנ') (פרק: "אתם מוכנים לזה?") - קומדי סנטרל:  קייט מקינון בתפקידים שונים בסדרה סאטרדיי נייט לייב (פרק: "מנחה: אריאנה גרנדה") - NBC אליסון ג'ני בתפקיד בוני פלנקט בסדרה ממי (פרק: "מנחה: טרוריסטים ועוגיות זנגביל") - CBS  אנה קלמסקי בתפקיד איימי ברוקהיימר בסדרה ויפ (פרק: "ק**טגייט") - HBO  גבי הופמן (אנ') בתפקיד אלכסנדרה "אלי" פפפרמן בסדרה טרנספרנט (פרק: "בגיע") - אמזון סטודיוס  ג'ודית לייט בתפקיד שלי פפפרמן בסדרה בסדרה טרנספרנט (פרק: "פליקי-פליקי תאמפ-תאמפ") - אמזון סטודיוס  נייסי נאש (אנ') בתפקיד דניס "דידי" אורטלי בסדרה מחזיקות מעמד (פרק: "אל תתני לזה להיכנס או לעלות") - HBO
שחקן המשנה הטוב ביותר בסדרת דרמה: שחקנית המשנה הטובה ביותר בסדרת דרמה
 בן מנדלסון בתפקיד שני רייבורן בסדרה קשר דם (אנ') (פרק: "פרק 23") - נטפליקס ג'ון ווייט בתפקיד מיקי דונובן בסדרה ריי דונובן (פרק: "הקאלאמזו") - שואוטיים  ג'ונתן בנקס בתפקיד מייק ארמנטראוט בסדרה סמוך על סול (פרק: "באלי הא'י") - AMC  מייקל קלי בתפקיד דאג סטאמפר בסדרה בית הקלפים (פרק: "פרק 44") - נטפליקס  פיטר דינקלג' בתפקיד טיריון לאניסטר בסדרה משחקי הכס (פרק: "אף אחד") - HBO  קיט הרינגטון בתפקיד ג'ון שלג בסדרה משחקי הכס (פרק: "קרב הממזרים") - HBO:  מגי סמית בתפקיד ויולט קרולי בסדרה אחוזת דאונטון (פרק: "פרק שש") - PBS אמיליה קלארק בתפקיד דאינריז טארגאריין בסדרה משחקי הכס (פרק: "ספר הזר") - HBO  לנה הידי בתפקיד סרסיי לאניסטר בסדרה משחקי הכס (פרק: "רוחות החורף") - HBO  מאורה טיירני בתפקיד הלן סולויי בסדרה הרומן (פרק: "204") - שואוטיים  מייזי ויליאמס בתפקיד אריה סטארק בסדרה משחקי הכס (פרק: "אף אחד") - HBO  קונסטנס זימר (אנ') בתפקיד קווין קינג בסדרה Unreal (פרק: "אמא") - לייפטיים
שחקן המשנה הטוב ביותר במיני-סדרה או בסרט: שחקנית המשנה הטובה ביותר במיני-סדרה או בסרט
 סטרלינג קיי בראון בתפקיד כריסטופר דרדן בסדרה סיפור פשע אמריקאי:המדינה נגד או ג'יי סימפסון (אנ') - FX בוקים וודביין (אנ') בתפקיד מייק מיליגן בסדרה פארגו (סדרת טלוויזיה) - FX  ג'ון טרבולטה בתפקיד רוברט שפירו בסדרה סיפור פשע אמריקאי:המדינה נגד או ג'יי סימפסון (אנ') - FX  ג'סי פלמונס בתפקיד אד בלמקויסט בסדרה פארגו (סדרת טלוויזיה) - FX  דייוויד שווימר בתפקיד רוברט קרדשיאן בסדרה סיפור פשע אמריקאי:המדינה נגד או ג'יי סימפסון (אנ') - FX  יו לורי בתפקיד ריצ'רד אונסלו רופר בסדרה מנהל הלילה - AMC:  רג'ינה קינג בתפקיד טרי לקרויה בסדרה פשע אמריקאי - ABC אוליביה קולמן בתפקיד אנג'לה בור בסדרה מנהל הלילה - AMC  ג'ין סמארט בתפקיד פלויד גרהארט בסדרה פארגו (סדרת טלוויזיה) - FX  מליסה לאו בתפקיד ליידי בירד ג'ונסון בסרט עד הסוף (אנ') - HBO  קתי בייטס בתפקיד איריס בסדרה אימה אמריקאית: המלון - FX  שרה פולסון בתפקיד סאלי מקינה בסדרה אימה אמריקאית: המלון - FX
זכיות ומועמדויות > בימוי

| הבימוי הטוב ביותר בסדרת קומדיה | הבימוי הטוב ביותר בסדרת דרמה |
| --- | --- |
 טרנספרנט (פרק: "איש על הקרקע"), בימוי על ידי ג'יל סולויי - פריים וידאו ויפ (פרק: "לנשק את אחותך"), בימוי על ידי דייוויד מנדל - HBO  ויפ (פרק: "אמא"), בימוי על ידי דייל סטרן - HBO  ויפ (פרק: "הבוקר שאחרי"), בימוי על ידי כריס אדיסון - HBO  עמק הסיליקון (פרק: "משתמשים פעילים על בסיס יומי"), בימוי על ידי אלק ברג - HBO  עמק הסיליקון (פרק: "ידידותי למייסד"), בימוי על ידי מייק ג'דג' - HBO  מומחה לכלום (אנ') - נטפליקס (פרק: "הורים"), בימוי על ידי עזיז אנסרי - נטפליקס:  משחקי הכס (פרק: "קרב הממזרים"), בימוי על ידי מיגל ספוצ'ניק - HBO אחוזת דאונטון (פרק: "פרק תשע"), בימוי על ידי מיגל אנגלר - PBS  הומלנד (פרק: "מסורת הכנסת אורחים"), בימוי על ידי לזלי לינקה גלטר - שואוטיים  הניק (פרק: "זה כל מה שאנחנו"), בימוי על ידי סטיבן סודרברג - Cinemax (אנ')  משחקי הכס (פרק: "הדלת"), בימוי על ידי ג'ק בנדר - HBO  סמוך על סול (פרק: "עד"), בימוי על ידי וינס גיליגאן - AMC  ריי דונובן (פרק: "אקסוסיטו"), בימוי על ידי דייוויד הולנדר - שואוטיים
הבימוי הטוב ביותר במיני-סדרה, סרט או ספיישל דרמטי: הבימוי הטוב ביותר בסדרה מגוונת
 מנהל הלילה, בימוי על ידי סוסנה בייר - AMC סיפור פשע אמריקאי:המדינה נגד או ג'יי סימפסון (אנ') (פרק: "מאפר הטרגדיה"), בימוי על ידי ראיין מרפי - FX  סיפור פשע אמריקאי:המדינה נגד או ג'יי סימפסון (אנ') (פרק: "מאנה מגן עדן"), בימוי על ידי אנתוני המינגוויי - FX  סיפור פשע אמריקאי:המדינה נגד או ג'יי סימפסון (אנ') (פרק: "קלף המירוץ"), בימוי על ידי ג'ון סינגלטון - FX  עד הסוף (אנ'), בימוי על ידי ג'יי רואץ' - HBO  פארגו (פרק: "לפני החוק"), בימוי על ידי נואה הואלי - FX:  גריז: לייב, בימוי על ידי, תומאס קייל ואלכס רודזינסקי - FOX Lemonade, בימוי על ידי קאליל ג'וסף וביונסה - HBO  אדל לייב בניו יורק, בימוי על ידי בת' מקארתי-מילר - NBC  איימי שומר: לייב בתיאטרון אפולו, בימוי על ידי כריס רוק - HBO  טקס פרס גראמי ה-58, בימוי על ידי לואיס ג'יי הורביץ - NBC  טקס פרס מרכז קנדי, בימוי על ידי גלן וייס - CBS
זכיות ומועמדויות > כתיבה

| הכתיבה הטובה ביותר בסדרת קומדיה | הכתיבה הטובה ביותר בסדרת דרמה |
| --- | --- |
 מומחה לכלום (אנ') (פרק: "הורים"), נכתב על ידי עזיז אנסרי ואלן יאנג - נטפליקס ויפ (פרק: "ג'ורג'יה"), נכתב על ידי אלכס גרגורי ופיטר הויק - HBO  ויפ (פרק: "הבוקר שאחרי"), נכתב על ידי דייוויד מנדל - HBO  קטסטרופה (פרק: "פרק 1"), נכתב על ידי רוב דלייני ושרון הורגן - פריים וידאו  עמק הסיליקון (פרק: "הקליק למעלה"), נכתב על ידי אלק ברג - HBO  עמק הסיליקון (פרק: "ידידותי למייסד"), נכתב על ידי דן אוקיף - HBO:  משחקי הכס (פרק: "קרב הממזרים"), נכתב על ידי דייוויד בניוף וד. ב. וייס - HBO האמריקאים (פרק: "אישיות לא רצויה"), נכתב על ידי ג'ואל פילדס וג'ו וייסברג - FX  אחוזת דאונטון (פרק: "פרק שמונה"), נכתב על ידי ג'וליאן פלוז - PBS  האישה הטובה (פרק: "סוף"), נכתב על ידי רוברט קינג ומישל קינג - CBS  מר רובוט (פרק: "eps1.0 hellofriend.mov"), נכתב על ידי סאם אסמייל - USA  Unreal (פרק: "חזרה"), נכתב על ידי מרטי נוקסון ושרה גרטרוד שפירו - לייפטיים
הכתיבה הטובה ביותר במיני-סדרה, סרט או ספיישל דרמטי: הכתיבה הטובה ביותר בסדרה מגוונת
 סיפור פשע אמריקאי:המדינה נגד או ג'יי סימפסון (אנ') (פרק: "מרסיה, מרסיה, מרסיה"), נכתב על ידי די וי דוינסנטיס - FX מנהל הלילה, נכתב על ידי דייוויד באר - AMC  סיפור פשע אמריקאי:המדינה נגד או ג'יי סימפסון (אנ') (פרק: "מאפר הטרגדיה"), נכתב על ידי סקוט אלכסנדר ולארי קרזווסקי - FX  סיפור פשע אמריקאי:המדינה נגד או ג'יי סימפסון (אנ') (פרק: "קלף הגזע"), נכתב על ידי ג'ו רוברט קול - FX  פארגו (סדרת טלוויזיה) (פרק: "לופלופ"), נכתב על ידי בוב דהלורנטיס - FX  פארגו (סדרת טלוויזיה) (פרק: "פלינדרום"), נכתב על ידי נואה הולי - FX:  פאטון אוסוולט: דיבורים בשביל מחיאות כפיים, נכתב על ידי פאטון אוסוולט – נטפליקס איימי שומר: לייב בתיאטרון אפולו (אנ'), נכתב על ידי איימי שומר - HBO  ג'ון מולייני: ילד הקאמבק, נכתב על ידי ג'ול מולייני - נטפליקס  טיג נוטארו: ילדה גברית בהפרעה, נכתב על ידי טיג נוטארו - HBO  ספיישל הניצחון בבחירות 2016 - הולו
פרטי הטקס > מחוות הזיכרון

הזמרת טורי קלי הופיעה עם השיר "הללויה" של לאונרד כהן.
| 0 | 1 | 2 | 3 |
| --- | --- | --- | --- |
|  |  איאן סנדר (אנ')  אייב ויגודה (אנ')  אל מולינרו (אנ')  אלן יאנג (אנ')  אן מורגן גילברט (אנ')  אנטון ילצ'ין  ארתור הילר (אנ')  גארי שנדלינג  ג'ורג' קנדי  ג'ון מקלוקלין (אנ')  ג'ון סאונדרס (אנ')  ג'ון פוליטו  ג'ין ויילדר  גלן פריי  ג'ק לרסון (אנ')  ג'קי קולינס  דוריס רוברטס  דייוויד בואי  דייוויד קאנרי (אנ') |  |  דן האגארטי (אנ')  הווארד ווסט (אנ')  ויין רוג'רס (אנ')  ויליאם שאלרט (אנ')  יו אובריאן (אנ')  מוחמד עלי  מורי וייסמן  מורלי סייפר (אנ')  נואל ניל (אנ')  נטלי קול  סטיבן היל (אנ')  פטי דיוק  פייבוש פינקל (אנ')  פרינס  קאתי פורטיין  קן הווארד (אנ')  רוברט לוג'יה  רט טרנר (אנ')  שון וייטסל (אנ') |
ג'פרי טמבור, השחקן הראשי הטוב ביותר בסדרת קומדיה
ג'וליה לואי דרייפוס, השחקנית הראשית הטובה ביותר בסדרת קומדיה
רמי מאלק, השחקן הראשי הטוב ביותר בסדרת דרמה
טטיאנה מסלני, השחקנית הראשית הטובה ביותר בסדרת דרמה
קורטני ואנס, השחקן הראשי הטוב ביותר במיני-סדרה או בסרט
שרה פולסון, השחקנית הראשית הטובה ביותר במיני-סדרה או בסרט
לואי אנדרסון, שחקן המשנה הטוב ביותר בסדרת קומדיה
קייט מקינון, שחקנית המשנה הטובה ביותר בסדרת קומדיה
בן מנדלסון, שחקן המשנה הטוב ביותר בסדרת דרמה
מגי סמית', שחקנית המשנה הטובה ביותר בסדרת דרמה
סטרלינג קיי בראון, שחקן המשנה הטוב ביותר במיני-סדרה או בסרט
רג'ינה קינג, שחקנית המשנה הטובה ביותר במיני-סדרה או בסרט
דוד גינצבורג

ערך זה עוסק במזרחן וסופר יהודי רוסי. אם התכוונתם למשמעות אחרת, ראו .
| --- | --- |

 לידה:  5 ביולי 1857 קמניץ-פודולסקי, האימפריה הרוסית 
 פטירה:  22 בדצמבר 1910 (בגיל 53) סנקט פטרבורג, האימפריה הרוסית 
 מדינה:  האימפריה הרוסית 
 מקום קבורה:  בית הקברות היהודי פריאוברז'נסקי 
 שפות היצירה:  רוסית 
 
שלט אצולה של ברון דוד גינצבורג, אקס ליבריס מספריית דוד גינצבורג
הברון דוד גינצבורג (ברוסית: Барон Давид Горациевич Гинцбург ;‏ 5 ביולי 1857 קמניץ-פודולסקי – 22 בדצמבר 1910 סנקט פטרבורג) היה מזרחן, סופר ומנהיג ציבור יהודי ברוסיה, בנו של הוראצי גינצבורג ונכדו של יוסף גינצבורג.
קורות חיים

דוד גינצבורג נולד במשפחה יהודית של בנקאים ידועים, אחת המשפחות היהודיות המעטות שנשאו תואר אצולה באימפריה הרוסית.
את חינוכו קיבל גינצבורג בבית. מוריו לשפות שמיות היו החוקרים שניאור זק"ש ואדולף נויבאואר. לאחר מכן למד מזרחנות ומדעי היהדות באוניברסיטאות של פריז, סנקט-פטרבורג וגרייפסוואלד.
ב-1886 הוציא לאור ספר מחקרים ראשון שלו, אוסף שירי משה אבן עזרא ספר הענק (ספר התרשיש) ופירוש לתרגום מערבית של השירים מהספר. ב-1903, ביחד עם ולדימיר סטאסוב, הוציא לאור בברלין ספר "אורנמנט יהודי עתיק" ("L'ornement hébreu") מחקר מקיף שמביא דוגמאות לאורנמנט יהודי מתוך כתבי היד עתיקים של קהילות יהודי תימן, סוריה וצפון אפריקה. הוא ערך קטלוג של כתבי היד במכון לשפות מזרחיות של משרד החוץ הרוסי. מחקריו פורסמו בכתבי עת שונים כמו ביטאון המחלקה המזרחית של האגודה האימפריאלית לארכאולוגיה, Revue des Études Juives, המליץ, Revue Critique, ראזסוויט.
האוסף של דוד גינצבורג

הספרייה האישית של דוד גינצבורג הייתה אחת הספריות הפרטיות הגדולות באירופה, האוסף כלל 14 אלף ספרים, 45 אינקונבולות וכתבי יד נדירים בשפות שמיות שונות (בהם מעל אלפיים כתבי יד עבריים ועוד כאלף כתבי יד בערבית). את הספרים התחילו לאסוף עוד סבו ואביו של דוד, את חלק המשמעותי אסף דוד בעצמו.
רשימה החלקית של פרטי האוסף:
כתבי יד של מחזורים ספרדים, איטלקים, פרובנסי, צפון אפריקאים
דיוואנים (קובצי שירה) של משוררי תור הזהב של יהודי ספרד
כתבי יד מדעיים מתימן
חלקי תלמוד שניצול מאש של אוטו דה פה
כתב יד עתיק של תנ"ך עם תרגום אונקלוס ותירגום לערבית
תנ"ך בהדפסת דניאל בומברג
חלקי תלמוד במהדורת ונציה משנת 1552
ספרי פוליגלוט עתיקים, בהם Complutensian Polyglot Bible
באוסף הזה ניתן לראות את הנאמנות העמוקה של ברון דוד גינצבורג לספרות עם ישראל.
לאחר פטירתו של הברון דוד גינצבורג ב-1910 אליעזר בן-יהודה ופעילים אחרים יצרו קשר עם הברונית מתילדה במטרה להביא את האוסף לארץ ישראל. במאי 1917 נחתם חוזה לרכישת האוסף בין הרוסים לבית הספרים הלאומי בירושלים תמורת חצי מיליון רובל. הרכישה מומנה בכספי תרומות של ציונים רוסים. עם העברת הכסף כל פרטי האוסף: ספרים, אינקונבולות וכתבי יד נארזו והוכנו לשליחה לארץ ישראל. אך העברת המשלוח התעכבה עקב מלחמת העולם הראשונה. לאחר מהפכת אוקטובר אסרו הבולשביקים את הוצאת האוסף, הוא הולאם והועבר לספרייה הממלכתית של רוסיה. גם אחרי התפרקות ברית המועצות סירבו שלטונות רוסיה להעביר את האוסף לידי ישראל, גם אחרי שישראל השיבה בעלות על חצר סרגיי לידי רוסיה. ב-1992 בוצע צילום חלק גדול מכתבי היד והספרים שבאוסף, שאיפשר לחוקרים לעיין בהם.
פעילות ציבורית

דוד גינצבורג נודע בפעילות הציבורית הרחבה שלו. בין התפקידים הציבוריים שמילא היו יושב ראש קהילת יהודי סנקט פטרבורג, חבר בהנהלת חברת מרבי השכלה והאגודה למלאכה מקצועית, יו"ר הוועד המרכזי של יק"א, מייסד האגודה לחקר המזרח, יו"ר אגודת "חובבי שפת עבר", אחד מעורכי אנציקלופדיה היהודית בשפה רוסית ותרם חלק גדול למימון הוצאתה לאור.
השתתף בארגונים אקדמיים שונים ברוסיה ובצרפת.
ייסד "קורסים גבוהים למדעי המזרח", שהיו בעצם המוסד האקדמי היהודי הראשון ברוסיה והיה לרקטור הראשון שלו, כמו כן לימד שם ספרות תלמודית, ספרות רבנית, ספרות ערבית, בלשנות שמית ופילוסופיה דתית של ימי הביניים.
עסק רבות גם בפעילות פילנתרופית, כמו אביו וסבו לפניו. הגן על זכויות יהודים ברוסיה, תרם לארגוני צדקה, בתי יתומים ובתי תמחוי יהודים.
משפחה

דוד גינצבורג היה נשוי למתילדה ולהם שלושה ילדים: יבגני (גינו), סופיה, יוסף (יוסל).
תואר ברון

הדוכס הגדול של הסן לודוויג השלישי (אח של אשת הקיסר הרוסי) העניק את התואר 'ברון' לאביו ולסבו של דוד גינצבורג בתחילת שנות השבעים של המאה התשע-עשרה. ב-1879 אביו וסבו קיבלו אישור מיוחד של הצאר אלכסנדר השני להשתמש בתואר הזה בתחומי האימפריה הרוסית ולהוריש אותו לצאצאיהם, הודות לתרומתם לרוסיה. כלומר דוד היה ברון גינזבורג השלישי.
מתלמידיו

הרב דוד כהן ("הרב הנזיר")
הנשיא שז"ר
יעקב גורדין
שמואל שרירא
לקריאה נוספת

מרדכי נדב, לתולדות המאמצים להבאת אוסף דוד גינצבורג אל בית הספרים הלאומי בירושלים., מדעי היהדות 35, תשנ"ה, עמ' 81-69

עידן פרץ, אוסף גינצבורג - הספריה הממלכתית של רוסיה : כתבי-היד, ירושלים, תשע"ד

יוחאי בן גדליה, ספריית הברון בין הפטיש למגל, עת-מול, 2013, עמ' 17

יום טוב הלמן, הברון דוד גינצבורג, הגות ודמות: פרקים בספרות ובחינוך, 1962, עמ' 255-247
אדין

אדין (קווניה: אטני) הוא באופן כללי השם לכלל גזעי האדם בעולם הפנטזיה (הלגנדריום) של ג'ון רונלד רעואל טולקין, אך כמעט תמיד כשמשתמשים במילה "אדין" מתכוונים לשלושת עממי רעי העלפים מן העידן הראשון, הם וצאצאיהם.
רקע

בימי קדומים חיו בארץ התיכונה העלפים. בצפון מערב הארץ התיכונה, מעבר להרים הכחולים, שכנה ארץ בלריאנד. בבלריאנד והארצות הצפוניות לה שכנו ממלכות רבות וחזקות של עלפים שהיו שקועים במלחמה מרה עם שר האופל מורגות'.
לאחר מכן הופיעו בני האדם בבלריאנד. לכן הם נקראו "אטני" ובסינדרין – אדין, שמשמעו: העם השני. שכן הופיעו לאחר שהעלפים כבר חיו ופעלו בעולם, ותכליתם הייתה שונה.
הם היו שלושה עמים שרצו להתנער משלטונם של משרתי מורגות' במזרח, שם שיעבדו אלה לרצונו של מורגות' עמים אחרים של בני אדם. הם באו מערבה כי שמעו ששם שוכן האור, כך נתערבו בגורל העלפים ובמלחמותיהם הגדולות.
לאחר זמן מה באו גזעי אדם אחרים לבלריאנד, אך הם לא ימנו כאן מאחר שאין הם נחשבים כחלק מן האדין רעי העלפים. הם היו שונים מן האדין במראה ובתרבות וזכו לדריסת רגל ממערב להרים הכחולים רק לאחר שמורגות הביס את העלפים. אך לאחר שנוצח מורגות', נכחדו אותם פולשים וזכר להם נותר רק בשאריהם השוכנים במזרח, אלה אשר לא יצאו מערבה למלחמותיו של מורגות'.
ראשית גזע האדם

עם עלות השמש, נעורו בני האדם בארץ הילדורין אשר במזרח. משרתי מורגות' שצפו בהם, דיווחו לו על הגזע החדש שנראה בארץ והוא עזב בחפזון את מצודתו אנגבנד שמצפון לבלריאנד ובא לבדוק את בני האדם. מורגות ניסה לקנות לו שלטון בלב האדם ולהסית אותם נגד העלפים והוולאר. אך המלחמה בעלפים בצפון בלריאנד גרמה לו לשוב לשם מהר, ואת העיסוק בבני האדם הותיר בידי משרתים פחותי דרגה.
רוב בני האדם התפתו וקיבלו את מרותו של מורגות'. אחרים שהיה להם שיג ושיח עם העלפים האפלים, סירבו להשתעבד לו ועל כן נרדפו על ידי אנשי מורגות'. מן העלפים האפלים הם שמעו כי במערב שוכן האור ושם יש עוד עלפים רבים וחופשיים, לכן יצאו אותם בני אדם במסע ארוך מערבה על מנת להגיע לארץ ללא צל. בדרכם נפרדו מהם רבים משאריהם שארכה להם הדרך. הם פרשו מן הקבוצה קהילות קהילות ומצאו להם מקומות מחיה בארצות הריקות מיושב, לאורך הארץ התיכונה.
בשנת שלוש מאות לעלות השמש, חצו בני האדם את ההרים הכחולים בשלוש קבוצות. שלושת העמים השונים נבדלו איש מרעהו במראה, בקומה ובאופי. כולם תרמו מחלקם למלחמה באנשי מורגות' ומהם שקנו להם שם ותהילה כגיבורים במלחמות העזות שהתחוללו בבלריאנד בעת ההיא. היו מהם אף שנישאו לבנות העלפים והמיאר, ומהם באה לעולם שושלת מלכי נומנור.
בית באור

ראשון הופיע בבלריאנד עם בני האדם שמנהיגו היה באור הזקן. הם חצו את ההרים הכחולים, ועברו דרך אוסיריאנד עד שהתיישבו באסטולד. ראשון ראה את בני האדם פינרוד פלגונד נסיך הנולדור, עת שוטט לו באוסיריאנד. הוא יצר קשר עם בני האדם והמליץ עליהם בפני שאר נסיכי הנולדור. בסופו של דבר נשבע באור אמונים לפינרוד, אותו שירת 44 שנים, עד למותו בגיל 93. רוב אנשי באור עברו לגור בדורתוניון תחת שלטון בית פינרפין, אך מיעוטם נותר באסטולד.
אנשי באור היו אפורי עיניים ושערם היה שחור או חום. הם היו אהובים על הנולדור שמצאו בהם תכונות הדומות לתכונות הנולדור. שכן הנולדור אהבו את חמלתם, הבנתם הזריזה, תבונת הכפיים שלהם וזכרונם הארוך.
מבית באור יצאו כמה גיבורים גדולים ואנשי שם. ברהיר הציל את פינרוד פלגונד בקרב דגור ברגולך, בנו של ברהיר, ברן ארכמיון חטף סילמריל מכתר מורגות' במעמקי אנגבנד עצמה. ולאחר שהשתתף בציד הזאב הגדול קרכרות, חזר מן המתים ונישא ללותין טינוביאל בת תינגול ומלין מלכי דוריאת. הם ילדו את דיור אלוכיל שבתו אלוינג נישאה לאארנדיל הספן ובנם אלרוס היה למלכה הראשון של נומנור.
רוב אנשי באור נספו בדגור ברגולך. רק מתי מעט מהם נותרו לאחר מכן, מעט נשים וילדים שהצליחו להימלט לדור לומין, ואלה שנותרו באסטולד.
ההלדין

זמן מה לאחר חצות בית באור את ההרים, הגיע עם נוסף, קטן יותר, אלה נקראו ההלדין. הם היו נמוכי קומה במעט מאנשי באור ופחות להוטים אחר ההשכלה. והיו עם של שוכני יער, אשר לא התכנסו הרבה ומיעטו לדבר.
משחצו ההלדין את ההרים, פנו צפונה מאוסיריאנד והתיישבו בתרגיליון, מדרום לארצות בני פאנור. לאחר זמן מה התקיפו האורקים את מקומות משכנם של ההלדין ורבים נקטלו, אך כמה מהם התקבצו במקום אחד ונלחמו תחת הנהגתו של הלדד, עד כי נפל הלדד בקרב. אז כינסה הלת בתו של הלדד את שארית בני עמם, שכן נלחמה עם הגברים, והתכוננה יחד עמם לקרב האחרון. אך באותו זמן בא מן הצפון קרנתיר בן פאנור עם צבאו והשמיד את האורקים.
לאחר מכן כינסה הלת את כל בני עמה ששרדו את הקרב והובילה אותם לאסטולד. אך לאחר זמן מה שוב הובילה הלת את אנשיה והם נסעו מערבה והתיישבו ביער ברתיל. מאז ואילך נודעו ההלדין גם בשם "אנשי הלת", שכן היא משלה בהם עד יום מותה. אך היא לא נישאה לאיש ולא ילדה ילדים, ובמותה עברה ההנהגה לבן אחיה הלדן.
אנשי הלת באו בברית נישואין כפולה עם בית הדור, עת נישאו גלדור וגלורדל ילדי הדור להרת ולהלדיר ילדיו של הלמיר שר אנשי ברתיל. משושלת זו יצא לבסוף אארנדיל, שמזרעו יצאו מלכי נומנור.
אנשי הלת לא היו רבים במספר, ולאחר קרב נירנית ארנוידיאד הם התמעטו עוד יותר. כמה שנים לאחר הנירנית, עברו חלק מהם אל החופים, מקום שם נקבצו שרידי בני האדם משלושת העמים. רוב אלה שנותרו מאחור, נספו.
בית מרך

זמן מה לאחר חצות אנשי ההלדין את ההרים הכחולים, הגיעו לאוסיריאנד בני העם השלישי בראשות מרך. הם המשיכו מערבה והתיישבו באסטולד, בשכנות לעם באור שהיו ידידיהם ובעלי בריתם.
אנשי מרך היו גבוהי קומה וחסונים מאוד, זהובי שיער ובהירי עיניים. הם היו זריזים לצחוק וזריזים לכעוס, רבים במספר וגיבורי מלחמה. לאחר שנים מספר של ישיבה באסטולד, משהזמינו נסיכי הנולדור את האדין לבוא ולהתגורר בתחומי שלטונם, עברו רוב אנשי מרך להתגורר בדור לומין, בהנהגת בית מרך תחת שלטונו העליון של בית פינגולפין.
במעללי המלחמות של ימי קדומים, זכורים במיוחד אנשי בית מרך. הדור זהוב הראש היה גיבור מלחמה ידוע, וניתנה לו קסדת הדרקון הכבדה להיות לו למורשת ביתו. נכדו הורין תליון היה הלוחם הגדול ביותר מבני האדם, ובנו טורין כמעט שעלה על אביו מולידו. גם הואור אחי הורין נלחם בעוז, ובנו טואור היה מגדולי הלוחמים בגונדולין. בנו של טואור היה אארנדיל שממנו באה לעולם שושלת מלכי נומנור.
רוב אנשי הדור נספו בקרב נירנית ארנוידיאד. המעטים ששרדו הם אלה שנשארו באסטולד, ומעט נשים וילדים שנמלטו מדור לומין אל החופים.
המשך תולדות האדין

בתום העידן הראשון, נשאר עם מעורב של שלושת בתי האדין בחופים ובאסטולד. לאחר תום העידן הראשון גמלו הולאר לאדין על עמלם הממושך ואבדותיהם הרבות במלחמה נגד מורגות'. לכן בא אאונווה לביניהם והקנה להם חוכמה ודעת, חייהם התארכו פי שלושה מחייהם של בני האדם האחרים וקומתם וחוסנם גדלו.
כמו כן נתנו להם הולאר ארץ טובה ורחבה לגור בה, אי בלב הים הגדול בלגיר, כמטחווי עין מארצות האלמוות. הארץ הזו נקראה נומנור שפשרה "אש מערב" או "ארץ המערב". תנאי אחד ניתן לאדין, שלא יפליגו מערבה מנומנור אל ארצות האלמוות, ואם חשקה נפשם יוכלו להפליג מזרחה בלבד.
המשך תולדות האדין > נומנור

בשנת 32 לעידן השני, הגיעו האדין לנומנור והקימו בה את ממלכתם. מלכם הראשון היה אלרוס טר מיניטור, בן אארנדיל. שושלת היוחסין של אלרוס הייתה נכבדה מאוד, שכן שולבו בה שלושת עמי האדין, שלושת עמי האלדר ואף היה בה מזרע המיאר. שכן אמו של אלרוס הייתה אלווינג, שסבתה הייתה לותין בת מלין המיא.
מאלרוס נמשכה הלאה שושלת המלכים, חוכמת אנשי נומנור גדלה והם נעשו גדולים וחזקים מאנשי הארץ התיכונה. במשך כאלפיים שנה שכנו האדין בנומנור בברית עם הולאר והאלדר, והם ידעו אושר רב.
המשך תולדות האדין > אנשי המלך

בערך אלפיים שנה לאחר תחילת העידן השני, החלו האדין מתמרדים נגד הולאר. טיעוניהם של המורדים היו שגם הם רוצים לבקר באמן, והרי אם הם גדלו בגוף ובנפש וחוכמתם גדלה וחייהם ארכו, למה שלא יוכלו לבקר בארצות האלמוות, וינחלו לזמן קצר מאושרן?
תשובת הולאר הייתה כי האלמוות הוא מהות הנובעת מגזעם של העלפים, והתמותה היא מהות הנובעת מגזעם של בני האדם. לבקר בארץ אמן לא יתן להם שום תועלת ורק יעכיר את רוחם. אך התשובה לא הניחה את דעתם של אנשי נומנור ורובם התנכרו לולאר ולאלדר.
אלה נקראו אנשי המלך, כי רוב המלכים החזיקו בדעה זו ובעידודם הייתה ההתמרדות נגד הולאר.
המשך תולדות האדין > הנומנורים השחורים

מתחילת הפלגנות בקרב הנומנורים וההתמרדות נגד הולאר, החלו הנומנורים נוהגים שררה ועריצות בארץ התיכונה, משעבדים ממלכות וגובים מס כבד. אנשי המלך שהיו נציבים ואנשי השררה בארצות הארץ התיכונה, למדו מהתושבים לעבוד את האופל וחלקם שרתו את סאורון ונעשו מכשפים. אז כונו הם "הנומנורים השחורים".
המשך תולדות האדין > הנאמנים

מיעוט מאנשי נומנור שמרו על נאמנותם לולאר ועל רעותם עם האלדר. ראשים להם היו שרי אנדוניה שהיו ממשפחת המלוכה וחיו במערב נומנור. רוב הנאמנים נקהלו אף הם במערב נומנור, למשך עוד כאלף שנה. לאחר מכן עברו לאט לאט למזרח נומנור, משם הפליגו רבים לארץ התיכונה, כי נרדפו על ידי אנשי המלך.